钦定古今图书集成/明伦汇编/氏族典/第286卷 > 黄谏
## 钦定古今图书集成/明伦汇编/氏族典/第286卷 > 黄谏

按《陕西通志》：“谏字廷臣，兰州人，号兰坡。德性谦和，博
学多艺，工隶篆行楷。登正统壬戌第一甲第三名进
士，历官翰林院编修，侍讲学士，兼尚宝寺卿。使安南，
往还议定，迎诏坐次等仪及郤赆等书，凡十馀首，悉
按经史，风节凛然，交趾人至今称之。常过河南沔池
县，以名儒月川曹正夫殁，葬霍州，深以为恨。出白金”，
属知县，归葬沔池。升本院学士。忠国公石亨事败，以
乡人被劾，谪广州府判。从学者甚众，广人立祠祀之。
所著有《书经集解》《使南稿》《从古正文》《兰坡集》行于世。